คารม พลพรกลาง

คารม พลพรกลาง (เกิด 7 กันยายน พ.ศ. 2506)  เป็นนักการเมืองชาวไทย อดีตที่ปรึกษารองนายกรัฐมนตรี (โสภณ ซารัมย์) อดีตรองโฆษกประจำสำนักนายกรัฐมนตรี ในรัฐบาลแพทองธาร ชินวัตร และรัฐบาลเศรษฐา ทวีสิน อดีตสมาชิกสภาผู้แทนราษฎร แบบบัญชีรายชื่อ สังกัดพรรคก้าวไกล อดีตที่ปรึกษากฎหมาย นิตยสารเรดพาวเวอร์ทนาย นปช.เปลี่ยนใจไม่ฟ้องผู้พิพากษาคดีก่อการร้าย ปัจจุบันสังกัดพรรคพลังประชารัฐ

 ประวัติ 
คารม  เกิดเมื่อวันที่ 7 กันยายน พ.ศ. 2506 สำเร็จการศึกษานิติศาสตรบัณฑิต จากคณะนิติศาสตร์ มหาวิทยาลัยรามคำแหง นิติศาสตรมหาบัณฑิต (สาขากฎหมายมหาชน) จากมหาวิทยาลัยธุรกิจบัณฑิตย์

 งานการเมือง 
คารมเข้าร่วมงานครั้งแรกกับพรรคไทยรักไทย เป็นสมาชิกพรรคมาตั้งแต่ปี พ.ศ. 2542 เคยเป็นทนายความให้กับกลุ่มแนวร่วมประชาธิปไตยต่อต้านเผด็จการแห่งชาติ (นปช.) และเป็นที่ปรึกษากฎหมายของนิตยสารเรดพาวเวอร์ ต่อมาได้เข้าร่วมงานการเมืองกับพรรคอนาคตใหม่ และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จนได้รับเลือกตั้งเป็นสมาชิกสภาผู้แทนราษฎรสมัยแรก ต่อมาเมื่อพรรคอนาคตใหม่ถูกยุบพรรค เขาได้ย้ายไปร่วมงานกับพรรคก้าวไกลพร้อมกับสมาชิกส่วนใหญ่

ต่อมาในการอภิปรายทั่วไปเพื่อลงมติไม่ไว้วางใจรัฐมนตรีไทย กุมภาพันธ์ พ.ศ. 2564 ปรากฎชื่อนายคารม ลงมติไว้วางใจรัฐมนตรีจากพรรคภูมิใจไทย คือ อนุทิน ชาญวีรกูล และศักดิ์สยาม ชิดชอบ เขาให้เหตุผลว่า ทั้งสองคนชี้แจงข้อกล่าวหาของฝ่ายค้านได้อย่างละเอียด จากนั้น ก็ประกาศแยกทางกับพรรคก้าวไกล เพื่อย้ายไปสังกัดพรรคภูมิใจไทย แต่ถูกพรรคก้าวไกลปฏิเสธขับออกจากพรรค จนกลายเป็น “งูเห่าถูกดอง”ตั้ง “คารม พลพรกลาง” เป็นรองโฆษกรัฐบาล

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 คารมลงสมัครรับเลือกตั้งสมาชิกสภาผู้แทนราษฎรจังหวัดร้อยเอ็ด สังกัดพรรคภูมิใจไทย แต่ไม่ได้รับเลือกตั้งผลการเลือกตั้ง2566 : ส.ส.งูเห่า อดีตสังกัด "อนาคตใหม่-ก้าวไกล" สอบตกระนาว อย่างไรก็ตาม ในเดือนกันยายนของปีเดียวกัน เขาก็ได้รับแต่งตั้งเป็นรองโฆษกประจำสำนักนายกรัฐมนตรี ในสัดส่วนของพรรคภูมิใจไทยครม.ตั้ง “คารม พลพรกลาง” นั่งรองโฆษกรัฐบาล

 สมาชิกสภาผู้แทนราษฎร 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๓, ๑๓ สิงหาคม ๒๕๖๗
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๔, ๒๐ พฤศจิกายน ๒๕๖๖

 อ้างอิง 
คนตามข่าว : คารม พลพรกลาง ทนายดัง-เดือดใส่อาจารย์กม

หมวดหมู่:บุคคลจากอำเภอสุวรรณภูมิ
หมวดหมู่:ทนายความชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:พรรคพลังธรรม
หมวดหมู่:พรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:พรรคเพื่อไทย
หมวดหมู่:นักการเมืองพรรคอนาคตใหม่
หมวดหมู่:นักการเมืองพรรคก้าวไกล
หมวดหมู่:พรรคภูมิใจไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:พรรคพลังประชารัฐ